ઈન્ફોસિટી પોલીસે આપેલી માહિતી પ્રમાણે, કેનાલમાં પડી ગયેલ 25 વર્ષીય જયેશ જેઠવાણી અમદાવાદના કુબેરનગરનો રહેવાસી છે, જ્યારે 25 વર્ષીય સંજય નંદવાણી નાના ચિલોડામાં રહે છે. રવિવારે સવારે એક ગ્રુપ કેનાલ પાસે રજા માણવા આવ્યું હતું, આ બંને તે ગ્રુપ સાથે જ હતા. ઈન્ફોસિટી પોલીસ સ્ટેશનના સબ ઈન્સ્પેક્ટર મીના પટેલે કહ્યું કે, “પ્રાથમિક તપાસ પરથી લાગે છે કે જયેશે કેનાલ પાસે સેલ્ફી લેવાની કોશિશ કરી હશે અને બેલેન્સ ગુમાવતા કેનલામાં પડી ગયો. સંજય તેને બચાવવા કેનાલમાં કૂદ્યો હશે.”